# name
La classificació de les llengües d'Àfrica: el bantú i una hipòtesi (més) sobre la seva expansió

# metadata.dc.contributor.author[].value
Junyent, M. Carme (Maria Carme), 1955-2023

# metadata.dc.contributor.other[].value
Universitat de Barcelona. Facultat de Filologia

# metadata.dc.description.abstract[].value
[cat] Si bé l'objectiu inicial d’aquest treball era proposar una nova classificació de les llengües bantu, en el transcurs de la investigació he anat trobant dades que m'han permès de proposar, a més de la classificació, una hipòtesi inèdita sobre l'expansió bantu. 
El mètode que he emprat per a la classificació és el de la lexico-estadística combinat amb la comparació multilateral. El treball està dividit en quatre parts. En la primera dedico un capítol a l’explicació i discussió del mètode i en un altre comento els entrebancs que pot suposar l’ús de les paraules proposades per Swadesh com a integrants del vocabulari bàsic. La segona part, destinada especialment a situar la classificació que proposo en el context dels estudis bantu, inclou un capítol on es fa un repàs dels diversos corrents en la situació del bantu entre les llengües africanes.
El següent capítol, central ja en el bantu, inclou una anàlisi de les classificacions més influents de les llengües bantu i, per últim, en el darrer capítol d’aquesta part faig un repàs de les diferents hipòtesis sobre l’expansió bantu.
La tercera part és la que recull la classificació que proposo més tres capítols en els quals analitzo els numerals, els demostratius i els prefixos de les classes nominals en les llengües bantu respectivament. Finalment, la quarta part inclou un capítol sobre la
situació del bubi dins de les llengües bantu, i un altre on proposo la meva hipòtesi sobre l'expansió bantu.
Atès que en altres treballs i, sobretot, en la tesi de llicenciatura, he analitzat el desenvolupament històric de la classificació de les llengües d’Àfrica, he limitat al mínim els antecedents històrics de la classificació en general i de la meva proposta en particular. En qualsevol cas, remeto als textos corresponents allà on m’ha semblat més adient.

# metadata.dc.rights[].value
cc by (c) Figueras Junyent, Andreu, 2023

# metadata.dc.title[].value
La classificació de les llengües d'Àfrica: el bantú i una hipòtesi (més) sobre la seva expansió